सहकारी बैंक शाखा स्थानांतरण का विरोध
ग्राम पंचायत बर्रो सोसायटी यथावत रखने की मांग को लेकर ग्रामीणों ने जिला सहकारी केंद्रीय बैंक अध्यक्ष श्यामसुंदर शर्मा से मुलाकात की। बर्रो जनपद सदस्य प्रतिनिधि गोविंद भार्गव ने बताया कि ग्राम पंचायत बर्रो से कोआपरेटिव बैंक को अन्यत्र स्थानांतरित किया जा रहा है। इससे ग्रामीणों को असुविधा होगी। पूर्व जनपद अध्यक्ष रणधीरसिंह ठाकुर ने क्षेत्रीय जनता की ओर से श्री शर्मा को एक मांग पत्र भी सौंपा और लोगों की पीड़ा सुनाई। बैंक अध्यक्ष ने सोयायटी को यथावत रखने का आश्वासन दिया। इस मौके पर राजकुमार डीडोत, प्रदीपसिंह ठाकुर, बलरामसिंह दांगी, ब्रजभूषण सिंह राजपूत, राहुल माली, दीपक साहू, रामू शर्मा, तारण भार्गव आदि अनेक लोग मौजूद थे।
hin_Deva hin_Deva